Ξέρω τι σκέφτεστε:
«Γιατί αυτός ο τύπος μπορεί και είναι καθιστός;»
Διότι εδώ είναι ραδιόφωνο.
(Μουσική)
Αφηγούμαι ιστορίες στο ραδιόφωνο που έχουν να κάνουν με το σχέδιο
και αναφέρω όλων των ειδών τις ιστορίες:
Κτήρια και οδοντόβουρτσες,
μασκότ, οδηγίες κατεύθυνσης και γραμματοσειρές.
Θέλω να συνδέσω τους ανθρώπους με το σχέδιο που τους ενδιαφέρει,
ώστε να αρχίσουν να ενδιαφέρονται για όλα τα είδη σχεδίου.
Όταν αποκρυπτογραφείς τον κόσμο με γνώμονα το σχέδιο,
ο κόσμος γίνεται σχεδόν μαγικός.
Αντί να βλέπεις τα σπασμένα μέρη,
βλέπεις όλα τα μικρά ιδιοφυή κομματάκια
για τα οποία ανώνυμοι σχεδιαστές έχυσαν ιδρώτα,
ώστε να καλυτερεύσουν τις ζωές μας.
Αυτός είναι κι ο βασικός ορισμός του σχεδίου:
Η βελτίωση της ζωής κι η παροχή χαράς.
Λίγα μου δίνουν τόση χαρά όσο μια καλοσχεδιασμένη σημαία.
(Γέλια)
(Χειροκρότημα)
Ναι!
Ευτυχισμένη επέτειο για τα 50 χρόνια της σημαίας σου, Καναδά.
Είναι όμορφη, με διαχρονική ομορφιά. Τη λατρεύω.
Έχω σχεδόν εμμονή με τις σημαίες.
Μερικές φορές αρχίζω συζήτηση για σημαίες
κι οι άνθρωποι αντιδρούν κάπως έτσι, «Δε με ενδιαφέρουν οι σημαίες»,
κι έπειτα αρχίζουμε και μιλάμε για σημαίες και πιστέψτε με,
το 100% των ανθρώπων ενδιαφέρονται για τις σημαίες.
Έχουν κάτι επάνω τους που εγγίζει τα συναισθήματά μας.
Η οικογένειά μου φέτος τα Χριστούγεννα τύλιξε τα δώρα μου ως σημαίες
συμπεριλαμβανομένης και της μπλε σακούλας
που παραπέμπει στη σημαία της Σκωτίας.
Ανέβασα τη φωτογραφία στο διαδίκτυο κι όπως ήταν αναμενόμενο,
μέσα σε λίγα λεπτά κάποιος άφησε το εξής σχόλιο:
«Πάρε τη σκωτσέζικη σημαία και βάλ 'την στον κώλο σου».
(Γέλια)
Βλέπετε οι άνθρωποι έχουν πάθος με τις σημαίες.
Έτσι είναι.
Αυτό που αγαπώ στις σημαίες
είναι το ότι όταν αντιληφθείς το σχέδιό τους,
τι κάνει μια σημαία καλή, τι κάνει μια σημαία κακή,
μπορείς να αντιληφθείς τα σχέδια σχεδόν για τα πάντα.
Αυτό που πρόκειται να κάνω λοιπόν,
ανέλυσα ένα από τα επεισόδια της ραδιοφωνικής μου εκπομπής «99% Αόρατα»
και θα το ξαναστήσω εδώ στη σκηνή,
οπότε όταν πατώ ένα κουμπί εδώ πέρα -
Φωνή: Ήτα για Ήχος -
Ρόμαν Μαρς: Θα κάνει έναν ήχο
κι όποτε ακούτε κάποιον ήχο, κάποια φωνή ή κάποιο κομμάτι μουσικής,
είναι επειδή πάτησα κάποιο κουμπί.
Φωνή: Ήηηηηηχος.
ΡΜ: Το καταλάβατε; Πάμε.
Τρία, δύο.
Ακούτε το 99% Αόρατα. Είμαι ο Ρόμαν Μαρς.
(Μουσική)
Αφηγητής: Οι πέντε βασικές αρχές του σχεδιασμού σημαιών.
Ρόμαν Μαρς: Σύμφωνα με τον Σύλλογο Εραλδικής Βορείου Αμερικής.
Εραλδική.
Τεντ Κέι: Εραλδική είναι η επιστήμη των σημαιών.
ΡΜ: Είναι μια λέξη που ακούγεται τόσο περίεργη.
Αφηγητής: Νούμερο ένα, κρατήστε την απλή.
Η σημαία πρέπει να είναι απλή ώστε ένα παιδί να την ζωγραφίζει από μνήμης.
ΡΜ: Πριν μετακομίσω στο Σικάγο το 2005,
δεν ήξερα ότι οι πόλεις είχαν τις σημαίες τους.
TK: Οι μεγάλες πόλεις συνήθως έχουν.
ΡΜ: Δεν το γνώριζα. Αυτός είναι ο Τεντ Κέι.
ΤΚ: Γεια.
ΡΜ: Είναι ειδικός στις σημαίες. Είναι τέλειος τύπος.
ΤΚ: Είμαι ο Τεντ Κέι. Έχω γράψει ένα άρθρο για την επιστήμη των σημαιών
και είμαι μέλος της Ένωσης Σημαιών του Πόρτλαντ
όπως και της Βόρειας Αμερικάνικης Εραλδικής Ένωσης.
ΡΜ: Ο Τεντ έγραψε το βασικό βιβλίο για τα σχεδιασμό σημαιών.
Αφηγητής: «Καλή Σημαία, Κακή Σημαία».
ΡΜ: Είναι μάλλον σαν φυλλάδιο. Περίπου 16 σελίδες.
ΤΚ: Λέγεται «Καλή Σημαία, Κακή Σημαία: Πώς να σχεδιάσεις μια Εκπληκτική Σημαία».
ΡΜ: Κι αυτή η πρώτη σημαία πόλης που ανακάλυψα στο Σικάγο
είναι πανέμορφη:
άσπρο φόντο, δύο οριζόντιες μπλε ρίγες
και τέσσερα εξάστερα κόκκινα αστέρια στο μέσο.
Αφηγητής: Νούμερο δύο, χρησιμοποιήστε συμβολισμό με νόημα.
ΤΚ: Οι μπλε ρίγες συμβολίζουν το νερό, το ποτάμι και την λίμνη.
Α: Εικόνες, χρώματα και σχέδια της σημαίας
πρέπει να συμβολίζουν κάτι.
ΤΚ: Τα κόκκινα αστέρια συμβολίζουν τα σημαντικά γεγονότα στο Σικάγο.
ΡΜ: Η ίδρυση του Οχυρού Ντίαρμπορν που εξελίχθηκε στο σημερινό Σικάγο,
η Μεγάλη Φωτιά του Σικάγο,
η Παγκόσμια Κολομβιανή Έκθεση, που όλοι θυμούνται
εξαιτίας της Λευκής Πόλης,
και η έκθεση των Χιλίων Ετών Εξέλιξης,
που κανείς δεν θυμάται.
Α: Νούμερο τρία, χρησιμοποιήστε 2 ή 3 βασικά χρώματα.
ΤΚ: Ο βασικός κανόνας είναι η χρήση δύο ή τριών χρωμάτων
από την συνήθη παλέτα των χρωμάτων:
κόκκινο, άσπρο, μπλε, πράσινο, κίτρινο και μαύρο.
ΡΜ: Ο σχεδιασμός της σημαίας του Σικάγο εμφανίζεται σε ολόκληρη την πόλη.
Είναι παντού, κάθε δημοτικό κτήριο την έχει αναρτημένη.
Γουέτ Μόουζερ: Υπάρχει τουλάχιστον ένα μαγαζί σε κάθε τετράγωνο
εκεί που δουλεύω που να πουλάει κάτι βασισμένο στην σημαία της πόλης.
ΡΜ: Είναι ο Γουέτ Μόουζερ του περιοδικού Σικάγο.
ΓΜ: Σήμερα για παράδειγμα, πήγα για κούρεμα
και όταν κάθισα στην καρέκλα του κουρέα,
υπήρχε μια σημαία του Σικάγου στο κουτί που είχε τα εργαλεία του,
και μέσω του καθρέπτη είδα την σημαία που κρεμόταν στον τοίχο πίσω μου.
Όταν βγήκα έξω, ένας τύπος με προσπέρασε έχοντας την σημαία στο σακίδιό του.
ΡΜ: Είναι εύκολο να προσαρμοστεί.
Τα εξάγωνα αστέρια ειδικά βρίσκονται σε πολλά σημεία της πόλης.
ΓΜ: Ο καφές που αγόρασα μια ημέρα,
είχε ένα αστέρι της σημαίας του Σικάγο.
ΡΜ: Είναι ένα διακριτό σύμβολο της περηφάνιας του Σικάγο.
ΤΚ: Όταν ένας πυροσβέστης ή αστυνομικός πεθαίνει στην πόλη,
συνήθως δεν είναι η σημαία των ΗΠΑ που σκεπάζει το φέρετρό τους.
Μπορεί να είναι η σημαία της πόλης του Σικάγο.
Τόσο βαθιά συνυφασμένη είναι η σημαία στην ζωή των πολιτών της πόλης.
ΡΜ: Δεν είναι όμως μόνο ότι οι πολίτες αγαπούν την πόλη άρα και τη σημαία της.
Πιστεύω ότι οι άνθρωποι αγαπάνε περισσότερο το Σικάγο,
ακριβώς επειδή η σημαία είναι τέλεια.
ΤΚ: Συμφωνώ για την σχέση μεταξύ καλού συμβολισμού και της περηφάνιας.
ΡΜ: Τέλεια. Έτσι όταν επέστρεψα στο Σαν Φρανσίσκο το 2008,
έψαξα να βρω την σημαία του γιατί δεν την είχα δει ποτέ
τα προηγούμενα οκτώ χρόνια που ζούσα εκεί.
Την βρήκα και λυπάμαι που το λέω, αλλά είναι πραγματικά άσχημη.
(Γέλια)
Ναι, το ξέρω.
Με πονάει και εμένα αυτό.
(Γέλια)
ΤΚ: Ας ξεκινήσουμε από την αρχή.
Α: Νούμερο ένα, κρατήστε την απλή.
TK: Κρατήστε την απλή.
Α: Πρέπει να είναι απλή ώστε ένα παιδί να την ζωγραφίζει από μνήμης.
ΤΚ: Αυτή είναι μια πολύ περίπλοκη σημαία.
ΡΜ: Ναι, ξεκινάμε λοιπόν.
Το βασικό σχέδιο της σημαίας είναι ο φοίνικας
που συμβολίζει την πόλη να γεννιέται από τις στάχτες της
μετά τις καταστροφικές φωτιές του 1850.
TK: Ένα πανίσχυρο σύμβολο για το Σαν Φρανσίσκο.
ΡΜ: Ακόμα δεν μπορώ να κατανοήσω τον φοίνικα.
Από πλευράς σχεδιασμού, είναι ταυτόχρονα κακόγουστο
και έχει τόσες πολλές λεπτομέρειες,
που αν προσπαθούσατε να το φτιάξετε,
δεν θα το καταφέρνατε
και απλά δείχνει άσχημο από μακριά,
αλλά έχοντας βαθύτερο νόημα το παραβλέπουμε αυτό.
Πίσω από τον φοίνικα υπάρχει σχεδόν μόνο άσπρο
και έχουμε και το χρυσό κάδρο γύρω του.
ΤΚ: Το οποίο είναι ένα ελκυστικό γραφιστικό στοιχείο.
ΡΜ: Πιστεύω ότι είναι καλό
(Γέλια)
Ορίστε τα μεγάλα όχι για τον σχεδιασμό μιας σημαίας.
Α: Νούμερο τέσσερα, όχι γράμματα ή εμβλήματα.
Ποτέ μην χρησιμοποιείτε λέξεις.
ΡΜ: Κάτω από τον φοίνικα βρίσκεται το μότο στην κορδέλα
που γράφει «Χρυσό στην ειρήνη, σίδερο στον πόλεμο» συν το ότι,
- και αυτό είναι το μεγαλύτερο πρόβλημα -
γράφει Σαν Φρανσίσκο σε όλο το κάτω μέρος της σημαίας.
ΤΚ: Εάν χρειάζεται να γράψετε το όνομα αυτού που αντιπροσωπεύει η σημαία σας,
τότε ο συμβολισμός σας έχει αποτύχει.
(Γέλια)
(Χειροκρότημα)
ΡΜ: Η σημαία των ΗΠΑ δεν γράφει ΗΠΑ πάνω της.
Βασικά, οι σημαίες των κρατών τηρούν αυτόν τον κανόνα.
Όπως, η Νότια Αφρική, η Τουρκία, το Ισραήλ,
η Σομαλία, η Ιαπωνία και η Γκάμπια.
Αυτές είναι μερικές πολύ ωραίες σημαίες χωρών,
αλλά τηρούν τις βασικές αρχές σχεδιασμού απλά επειδή διακυβεύονται πολλά.
Είναι στο διεθνές επίπεδο.
Αλλά οι σημαίες πόλεων και των πολιτειών
είναι μια άλλη ιστορία.
(Γέλια)
Υπάρχει μια μάστιγα άσχημων σημαιών
και αυτό πρέπει να σταματήσει.
(Γέλια)
(Χειροκρότημα)
Αυτή είναι η αλήθεια και η πρόκληση.
Το πρώτο βήμα είναι η αναγνώριση
ότι έχουμε πρόβλημα.
Πολλοί άνθρωποι πιστεύουν
ότι το καλό σχέδιο είναι απλώς θέμα καλού γούστου,
και ειλικρινά κάποιες φορές ισχύει πραγματικά,
αλλά κάποιες φορές όχι, εντάξει;
Να η πλήρης λίστα της ΕΕΒΑ με τις αρχές σχεδιασμού σημαιών.
Α: Οι πέντε βασικές αρχές σχεδιασμού μιας σημαίας.
Νούμερο ένα. ΤΚ: Κρατήστε την απλή.
Α: Νούμερο δύο. ΤΚ: Χρησιμοποιήστε συμβολισμό.
Α: Νούμερο τρία ΤΚ: Χρησιμοποιήστε δύο ή τρία χρώματα.
Α: Νούμερο τέσσερα. ΤΚ: Όχι γράμματα ή εμβλήματα.
Α: Αποφύγετε γράψιμο κάθε μορφής.
ΤΚ: Γιατί δεν διαβάζονται από μεγάλη απόσταση.
A: Νούμερο πέντε. ΤΚ: Να είναι διακριτή.
ΡΜ: Όλες οι καλές σημαίες ακολουθούν αυτές τις αρχές.
Όπως είπα ήδη, οι πιο πολλές σημαίες κρατών είναι εντάξει.
Αλλά να ποιο είναι το θέμα:
εάν δείξετε αυτή την λίστα σε οποιονδήποτε γραφίστα οπουδήποτε,
θα σας πουν ότι αυτές οι αρχές, η απλότητα, το βαθύ νόημα,
τα λίγα χρώματα, η επιλογή τους, η μοναδικότητα,
η αποφυγή λέξεων που δεν μπορείς να διαβάσεις,
όλες αυτές οι αρχές ισχύουν και για αυτούς το ίδιο.
Δυστυχώς όμως, οι αρχές καλού σχεδιασμού
σπανίως συναντώνται στις σημαίες των πόλεων στις ΗΠΑ.
Το μεγαλύτερο πρόβλημα μοιάζει να είναι η τέταρτη.
Δεν μπορούμε να σταματήσουμε
να βάζουμε λέξεις στις σημαίες μας
ή στα δημοτικά εμβλήματα με μικροσκοπικά γράμματα πάνω τους.
Το πρόβλημα των δημοτικών εμβλημάτων είναι
ότι έχουν σχεδιαστεί για να βρίσκονται πάνω στο χαρτί,
όπου μπορείς να τα διαβάσεις,
αλλά όχι σε σημαίες χιλιόμετρα μακριά να κυματίζουν.
Έτσι, ορίστε μερικές σημαίες ξανά.
Όσοι ασχολούνται με την εραλδική τις αποκαλούν EΠΣΣ:
Εμβλήματα πάνω σε σεντόνι -
(Γέλια)
κι αν δεν καταλαβαίνετε σε ποια πόλη ανήκουν,
- ναι, αυτό ακριβώς είναι το πρόβλημα -
εκτός από το Άναχαϊμ προφανώς. Την διόρθωσαν.
(Γέλια)
Αυτές οι σημαίες είναι παντού στις ΗΠΑ.
Το ευρωπαϊκό αντίστοιχο της σημαίας σε μια πόλη,
είναι ο θυρεός της πόλης,
και από αυτούς μπορούμε να μάθουμε πώς να το κάνουμε σωστά.
Έτσι αυτό είναι ο θυρεός του Άμστερνταμ.
Τώρα, αν ήταν πόλη των ΗΠΑ,
η σημαία του θα έδειχνε κάπως έτσι.
Κάπως έτσι, ναι.
(Γέλια)
Αλλά αντί για αυτό, η σημαία του Άμστερνταμ
μοιάζει κάπως έτσι.
Αντί να βάλουν ολόκληρο τον θυρεό
με ένα μονόχρωμο φόντο και να γράψουν «Άμστερνταμ» από κάτω,
πήραν τα βασικά στοιχεία του θυρεού, την ασπίδα,
και την μετέτρεψαν στην πιο ζόρικη σημαία πόλης στον κόσμο.
(Γέλια)
(Χειροκρότημα)
Ακριβώς όμως επειδή είναι τόσο φοβερή
αυτές οι σημαίες και τα «x» υπάρχουν παντού στην πόλη,
όπως και στο Σικάγο, χρησιμοποιούνται.
Ακόμα και αν τα εμβλήματα πάνω σε σεντόνι
είναι αρκετά οδυνηρά και ενοχλητικά για εμένα,
τίποτα δεν μπορεί να σε προετοιμάσει
για μια από τις μεγαλύτερες τραγωδίες στην ιστορία της εραλδικής.
(Γέλια)
Είστε έτοιμοι;
Είναι η σημαία του Μιλγουόκι, στο Γουισκόνσιν.
(Γέλια)
Βασικά, είναι σαφώς ξεχωριστή.
Αυτό τους το αναγνωρίζω.
Στιβ Κόντις: Υιοθετήθηκε το 1955.
ΡΜ: Η πόλη έκανε διαγωνισμό
και μάζεψε διάφορες συμμετοχές
με πολλά διαφορετικά σχέδια.
ΣΚ: Ένας δημοτικός σύμβουλος με το όνομα Φρεντ Στέφαν
συνένωσε μαζί διαφορετικά κομμάτια από τις διάφορες προτάσεις,
φτιάχνοντας αυτό που είναι σήμερα η σημαία του Μιλγουόκι.
ΡΜ: Μια σημαία για τον νεροχύτη της κουζίνας.
Υπάρχει το γιγάντιο γρανάζι που συμβολίζει την βιομηχανία,
ένα πλοίο που δηλώνει στο λιμάνι,
ένα γιγαντιαίο στάχυ
ως φόρος τιμής στη βιομηχανία ζυθοποιίας.
Είναι ένα κακό χάλι,
και ο Στιβ Κόντις, γραφίστας από το Μιλγουόκι, θέλει να το αλλάξει.
ΣΚ: Είναι πραγματικά απαίσιο.
Είναι μια ντροπή για την πόλη,
και λίγα λέμε.
ΡΜ: Αλλά αυτό που τοποθετεί αυτή τη σημαία στην κορυφή,
σχεδόν μέχρι το σημείο της αυτο-παρωδίας,
είναι η εικόνα της σημαίας από το σύνταγμα του Μιλγουόκι στον Εμφύλιο.
ΣΚ: Έτσι, αυτό είναι το τελευταίο στοιχείο
που την κάνει να είναι τόσο πιο γελοία,
ώστε να υπάρχει ένα σχέδιο άλλης σημαίας μέσα στην σημαία του Μιλγουόκι.
ΡΜ: Στην σημαία. Ναι, ναι.
(Γέλια)
Ναι.
(Μουσική)
Βέβαια, το Μιλγουόκι είναι μια εκπληκτική πόλη.
Έχω πάει. Την αγαπάω.
Το πιο καταθλιπτικό όμως σε αυτήν την σημαία,
είναι το ότι έχουν γίνει δύο διαγωνισμοί επανασχεδιασμού της.
Ο τελευταίος έγινε το 2001.
Υπήρξαν 105 διαφορετικές συμμετοχές.
ΤΚ: Τελικά όμως το προεδρείο του Μιλγουόκι για την Τέχνη,
αποφάσισαν ότι καμία από τις προτάσεις δεν ήταν άξια να κυματίζει στην πόλη.
ΡΜ: Δεν συμφώνησαν στο να αλλάξουν ΑΥΤΟ το πράγμα!
(Γέλια)
Αυτό είναι τόσο αποθαρρυντικό που σε κάνει να σκέφτεσαι
ότι το καλό σχέδιο και η δημοκρατία απλώς δεν πάνε μαζί.
Αλλά ο Στιβ Κότας θα προσπαθήσει για ακόμα μια φορά
να επανασχεδιάσει την σημαία του Μιλγουόκι.
ΣΚ: Πιστεύω ότι το Μιλγουόκι είναι τέλεια πόλη.
Κάθε τέλεια πόλη αξίζει μια τέλεια σημαία.
ΡΜ: Ο Στιβ δεν αποκαλύπτει ακόμα το σχέδιο.
Όταν πρόκειται να προτείνεις κάτι τέτοιο,
πρέπει πρώτα να βρεις υποστηρικτές
και μετά να αποκαλύψεις το σχέδιό σου.
Αλλά εδώ είναι το κόλπο:
Εάν θέλεις να σχεδιάσεις μια τέλεια σημαία
φοβερή όπως του Σικάγο
ή της Ουάσινγκτον που επίσης έχει τέλεια σημαία,
αρχίστε σχεδιάζοντας σε χαρτί ένα πλαίσιο 3 επί 4 εκατοστά.
Το σχέδιο πρέπει να χωράει στο μικρό αυτό κουτί.
Και να το γιατί.
ΤΚ: Μια σημαία 1,5 μέτρο επί 1 μέτρο
σε ένα στύλο 30 μέτρα μακριά
δείχνει το ίδιο μέγεθος
όπως ένα παραλληλόγραμμο 3 επί 4 εκατοστά
από 40 εκατοστά μακριά από τα μάτια σας στο χαρτί.
Θα εκπλαγείτε πόσο απλό και ελκυστικό μπορεί να βγει το σχέδιο
όταν βάζετε στον εαυτό σας αυτόν τον περιορισμό.
ΡΜ: Την ίδια στιγμή, πίσω στο Σαν Φρανσίσκο.
Υπάρχει κάτι που μπορούμε να κάνουμε;
ΤΚ: Μου αρέσει να λέω ότι μέσα σε κάθε κακή σημαία
υπάρχει μια καλή που προσπαθεί να ξεφύγει.
Για να γίνει η σημαία του Σαν Φρανσίσκο καλή,
πρέπει να αφαιρεθεί το μότο γιατί δεν μπορεί να διαβαστεί από μακριά.
Αφαιρέστε το όνομα και κάντε το περίγραμμα λίγο πιο παχύ,
για να είναι πιο πολύ μέρος της σημαίας.
Έτσι απλά θα έπαιρνα τον φοίνικα
και θα τον έκανα το βασικό στοιχείο στο κέντρο της σημαίας.
ΡΜ: Αλλά ο παρών φοίνικας πρέπει να φύγει.
ΤΚ: Θα τον έκανα πιο απλό ή θα τον συμμόρφωνα λίγο.
Φτιάξτε ένα πουλί με μεγάλο άνοιγμα φτερών να βγαίνει από τις φλόγες.
Κάντε πιο έντονες αυτές τις φλόγες.
ΡΜ: Έτσι αυτή είναι η σημαία από τον Φρανκ Τσιμέρο
με τις προτάσεις του Τεντ Κέι.
Δεν ξέρω τι θα έφτιαχνε αν ήταν τελείως αδέσμευτος,
χωρίς να τηρήσει αυτές τις οδηγίες.
Οι θαυμαστές της εκπομπής μου με άκουσαν να γκρινιάζω για κακές σημαίες.
Μου έστειλαν άλλα προτεινόμενα σχέδια.
Αυτό είναι από τον Νιλ Μάσετ.
Και οι δύο είναι τόσο καλύτερες.
Και πιστεύω αν είχαν υιοθετηθεί,
θα τις έβλεπα να κυματίζουν στην πόλη.
Στην σταυροφορία μου να κάνω ομορφότερες τις σημαίες του κόσμου,
πολλοί ακροατές το έχουν πάρει επάνω τους
να επανασχεδιάσουν τις σημαίες στις πόλεις τους
και να προσπαθήσουν να πάρουν επίσημη αναγνώριση.
Εάν δείτε την σημαία της πόλης σας και σας αρέσει,
χρησιμοποιήστε την,
ακόμα και αν παραβιάζει κάποιον από τους κανόνες.
Δεν με ενδιαφέρει.
Αλλά αν δεν βλέπετε την σημαία της πόλης σας,
μπορεί να μην υπάρχει, αλλά μπορεί και να υπάρχει
και απλά να είναι χάλια,
και σας καλώ να προσπαθήσετε να το αλλάξετε αυτό.
Καθώς μετακινούμαστε περισσότερο προς τις πόλεις,
η σημαία μιας πόλης θα γίνει
όχι απλώς το σύμβολο της πόλης σαν μια τοποθεσία,
αλλά μπορεί να γίνει και σύμβολο του πώς η πόλη βλέπει το ίδιο το σχέδιο,
ειδικά σήμερα που ο κόσμος γνωρίζει όλο και περισσότερα για το ντιζάιν.
Η ενημέρωση για το καλό σχέδιο είναι πολύ ψηλά σήμερα.
Μια καλοσχεδιασμένη σημαία θα μπορούσε να είναι δείκτης
του πως η πόλη βλέπει τον σχεδιασμό όλων των συστημάτων της:
τα μέσα μαζικής μεταφοράς,
τα πάρκα, τις ταμπέλες.
Μπορεί να φαίνεται άσχετο, αλλά δεν είναι.
ΤΚ: Συχνά όταν οι ηγέτες μιας πόλης λένε:
«Έχουμε πιο σημαντικά θέματα από το να ανησυχούμε για τη σημαία»
η απάντησή μου είναι:
«Εάν είχατε μια καλή σημαία,
θα είχατε ένα λάβαρο γύρω από το οποίο ο κόσμος να συσπειρωθεί
για να αντιμετωπίσει αυτά τα σημαντικά πράγματα».
ΡΜ: Έχω δει από πρώτο χέρι τι κάνει μια καλή σημαία
στην περίπτωση του Σικάγο.
Το πάντρεμα του καλού σχεδίου με την περηφάνια
είναι κάτι που χρειαζόμαστε παντού.
Το καλύτερο με τις δημοτικές σημαίες είναι ότι μας ανήκουν.
Είναι μια ανοιχτού κώδικα, δημόσια σχεδιαστική γλώσσα για την κοινότητα.
Όταν γίνονται όμως καλά,
μπορούν να αναμειχθούν, να προσαρμοστούν και είναι πανίσχυρες.
Μπορούμε να ελέγξουμε την ταυτότητα και την εικόνα των πόλεών μας
με μια καλή σημαία,
από την άλλη όμως έχοντας κακές σημαίες αχρησιμοποίητες,
παραχωρούμε τον χώρο αυτό στις αθλητικές ομάδες,
τα εμπορικά επιμελητήρια και τους οργανισμούς τουρισμού.
Οι αθλητικές ομάδες μπορούν να φύγουν και να μας πληγώσουν.
Εξάλλου κάποιοι από εμάς δεν ενδιαφερόμαστε για τις ομάδες.
Και οι τουριστικές καμπάνιες μπορεί να είναι φθηνές.
Αλλά μία ωραία σημαία της πόλης
εκπροσωπεί την πόλη στους ανθρώπους της
και τους ανθρώπους της γενικά στον κόσμο.
Και όταν η σημαία αυτή είναι κάτι όμορφο,
η σύνδεση αυτή είναι επίσης όμορφη.
Οι σημαίες μπορούν να είναι καλές, όπως του Χονγκ Κονγκ
του Πόρτλαντ ή του Τρόντχαϊμ,
και να ξεφορτωθούμε τις κακοσχεδιασμένες σημαίες
όπως του Σαν Φρανσίσκο, του Μιλγουόκι,
του Τσίνταρ Ράπιντς στη Αϊόβα,
και τέλος όταν τελειώσουμε,
να κάνουμε κάτι για το Ποκατέλλο, στο Αϊντάχο,
που θεωρείται από την Ένωση Εραλδικής Βόρειας Αμερικής,
ως η πιο άσχημη σημαία σε πόλη της Βόρειας Αμερικής.
(Γέλια)
(Χειροκρότημα)
[Είμαι περήφανος που μένω στο Ποκατέλλο]
Ναι.
Αυτή έχει μέχρι και ένα εμπορικό σήμα πάνω της.
(Γέλια)
Αυτό με πληγώνει και μόνο που το κοιτάω.
Σας ευχαριστώ πολύ που με ακούσατε.
(Χειροκρότημα)
[«Μουσική: Μελόντιουμ (@melodiumbox) και Κίγκαν Ντε Γουίτ (@keegandewitt)»]